Adolf Seger

Dr **Adolf Seger** (* 2. Jänner 1945 z Friburg) isch e ehmolige ditsche Ringer. Er isch zwaifache Medalliegwinner bi dr Olympische Spiler 1972 un 1976 gsi un zwaifache Weltmaischter im Welter- bzw. Mittelgwicht. Bi dr Ringer-Veterane (Masters) het er zehmol dr Weltmaischter-Titel gholt.

## Lebe
Dr Adolf Seger kunnt us ere ringkampfbegaischterte Familie: Sin Vatter un sini fimf Brieder sin alli as Ringer aktiv gsi. Sin erschte Ringkampfunterricht het dr fimfjehrig Adolf vu sim Vatter griegt. Sin sportlig Vorbild isch sin eltre Brueder Edmund gsi, wu in dr ditsche Ringer-Nationalmannschaft bi dr Olympische Summerspiler 1960 z Rom kämpft ghet het.

Dr Adolf Seger isch ghirote un dreifache Familievatter. Iber 40 Johr lang het er as Briefdreger bi dr Ditsche Boscht AG z Zähringe gschafft; sit em Jänner 2009 isch er im Ruehstand. Er setzt sich in sinre Freizit fir d Kommunalpolitik, wohltetigi Zweck un d Sportferderung ii. Dr Seger isch allno sportlig fit un aktiv: bim Dischtennis, im Radsport un bim Kraftdrening. Er isch allno uusdreniert wie friejer un haltet allno si Wettkampfgwicht. Dr Adolf Seger stoht in sim Verein AV Germania Sant Jerge allno as Dreningspartner un as Drener z Verfiegung.

## Sportligi Karriere

Dr Adolf Seger het im Freistil aagfange (Welter- un Mittelgwicht), un er isch vilfache Ditsche, Europa- un Weltmaischter gsi. Zue sine greschte Erfolg zelle au d Medalliegwinn bi dr Olympische Simmerspiler 1972 z Minche un dr Olympische Summerspiler 1976 z Montreal. Dr Seger giltet as ain vu dr beschte ditsche Ringer, wu s je gee het. Dur sin Bewegungstalent het er vor allem d Kampftechnike am Bode witterentwickelt. Mit em no ihm gnennte *Seger-Griff* het er e Huffe Agslesiig ghet.

Dr Adolf Seger het scho as junge Ringer großi Gsundhaitsproblem ghet. Scho Mitti 1960er Johr het er nit nur am ringertypischen "Bluemekohlohr" glitte, sundern vor allem au an Agsle-, Rugge- un Gniiverletzunge. In Dertemol isch dr Seger di ganz Zitt in Behandlung Universitätsklinikum Freiburg gsi. D Verletzunge hen sii international Sportkarriere um viil Johr verzegert. Aineweg het dr Seger flissig dreniert un het dodefir sogar sini Beruefsuusbildung zruckgstellt. D Kraft un d Athletik vum Seger hen weltwitt zum Beschte im Ringkampfsport ghert. Anne 1975 isch dr Seger ins Mittelgwicht gwägselt, wel er vor Wettkämpf vilmol Problem ghet het, uf s erforderlig Gwicht z kumme.

Au wenn er uf dr Ringermatte zimli ehrgizig gsi isch, het sich dr Adolf Seger immer fir e sufere, faire Sport iigsetzt. Nit umesunscht isch er mit dr Fair-Play-Trophäe uuszaichnet worre. Sim Friburger Ringerverain isch er immer drei gsi. Er het e Huffe lukrativi Aagebott griegt fir anderi Verain z ringe, het si aber nit aagnumme.

In dr 1990er un 2000er Johr isch dr Adolf Seger zehfache Freistil-Weltmaischter bi dr Ringer-Veterane (Masters) worre; des het weltwitt bisher no niemer gschafft. Sin Briisgeld vu 15000 Dollar, wun er dodefir griegt het, het dr Kinderkrebshilf gspendet.

## Internationali Erfolg

## Ditschi Maischterschafte

Aamerkige: allie Wettbewerb im freie Stil, OS = Olympischi Spiler, WM = Weltmaischterschaft, EM = Europamaischterschaft, Weltergwicht, bis 74 kg, Mittelgwicht, bis 82 kg Liibgwicht

## Zitat iber dr Adolf Seger
: *Hinfallen können viele, aufstehen nur wenige.* (Adolf Seger)
: *Der kräftigste Postbote Deutschlands.* (Die Sport-Reportage)
:*Ein Freiburger Urgestein.* (Badische Zeitung)
: *Ein bärenstarker Briefträger* (Sport 3)
: *Der Houdini des Ringens.* (Uubekannt)

## Quelle

* Fachzeitschriften *Athletik* us dr Johr 1965 bis 1975 un *Der Ringer* us dr Johr 1976 bis 1980
* *Documentation of International Wrestling Championships der FILA*, 1976
* *Hundert Jahre Ringen in Deutschland*, Verlag *Der Ringer*, Niedernberg, 1991, Seiten 200, 228 u. 229
* Munzinger Sportarchiv

## Weblink
* Dr Adolf Seger in dr Datebank vum Inschtitut fir Aagwendeti Dreningswisseschafte vu dr Universität Leipzig
* Kurzbiografii vum Adolf Seger bi SR Sports Reference
* Weltmaischter Adolf Seger in dr 1970er Johr
* Adolf Seger: Veteranen-Weltmeister und Muskel-Mann (2000)
* Autogrammkarte vum Adolf Seger